wannaphong/clean_thaiwikipedia huggingface dataset:
# ลูกหมูสามตัว
ลูกหมูสามตัว  เป็นนิทานอุทาหรณ์เกี่ยวกับหมูสามตัวที่สร้างด้วยวัสดุที่แตกต่างกัน  หมาป่าใจร้ายได้เป่าบ้านของหมูสองตัวแรกซึ่งทำจากฟางและไม้ตามลำดับจนพัง แต่ไม่สามารถทำลายบ้านของหมูตัวที่สามที่ทำจากอิฐได้ รูปแบบตีพิมพ์ของนิทานมีในราวคริสต์ทศวรรษ 1840 แต่ตัวเรื่องราวของนิทานนั้นคาดว่าจะเก่าแก่กว่านั้น วลีที่ปรากฏในนิทานและคติที่แฝงไว้ในเรื่องได้กลายเป็นสิ่งที่ปลูกฝังอยู่ในวัฒนธรรมตะวันตก ลูกหมูสามตัวได้รับการสร้างสรรค์ใหม่หรือดัดแปลงในหลากหลายรูปแบบเป็นเวลาหลายปี บางรูปแบบได้ให้หมาป่าเป็นตัวละครที่ใจดีก็มี ลูกหมูสามตัวจัดเป็นนิทานประเภท B124 ตามระบบจัดจำแนก Aarne–Thompson

นิทานดั้งเดิม
thumb|ภาพวาดจาก English Fairy Tales (New York, 1895) โดย โจเซฟ จาคอบส์

ลูกหมูสามตัว ถูกบรรจุเป็นนิทานใน The Nursery Rhymes of England (London and New York, c.1886), โดย เจมส์ ฮอลลี่เวลล์-ฟิลลิปส์  ส่วนนิทานในรูปแบบที่เป็นที่รู้จักปรากฏใน English Fairy Tales โดย โจเซฟ จาคอบส์ ตีพิมพ์ครั้งแรกเมื่อวันที่ 19 มิถุนายน ค.ศ. 1890 และได้อ้างอิงฮอลลี่เวลล์ว่าเป็นต้นเรื่อง 

นิทานเริ่มเรื่องที่ลูกหมูสามตัวถูกแม่หมูส่งออกไปเผชิญโลกภายนอก ลูกหมูตัวแรกสร้างบ้านทีทำจากฟาง แต่หมาป่าได้เป่าบ้านจนพังแล้วกินลูกหมู ลูกหมูตัวที่สองสร้างบ้านที่ทำจากไม้ซึ่งก็ถูกหมาป่าเป่าจนพังเช่นกัน แล้วลูกหมูตัวที่สองก็ถูกกินเช่นกัน การสนทนาโต้ตอบระหว่างหมาและลูกหมูเป็นวลีที่มีชื่อเสียง ความว่า: 

ลูกหมูตัวที่สามสร้างบ้านที่ทำจากอิฐ หมาป่าพยายามเป่าบ้านให้พังแต่ไม่สำเร็จ จึงพยายามหลอกให้หมูออกจากบ้านโดยบอกจะขอพบในสถานที่ต่าง ๆ แต่ก็ถูกรู้ทันทุกครั้ง ท้ายที่สุดหมาป่าจึงเข้าไปในบ้านโดยลงมาทางปล่องไฟ จึงตกลงไปหม้อน้ำเดือดที่ลูกหมูเตรียมไว้ ลูกหมูปิดฝาหม้อ จากนั้นจึงปรุงหมาป่ามากินเป็นอาหาร ในนิทานบางรูปแบบลูกหมูตัวที่หนึ่งและตัวที่สองไม่ได้ถูกหมาป่ากินหลังจากพังบ้าน แต่ได้หนีมาหลบภัยที่บ้านของลูกหมูตัวที่สาม และเมื่อหมาป่าเข้ามาทางปล่องไฟจะถูกต้มจนตายเหมือนนิทานดั้งเดิม หรืออาจจะวิ่งหนีไปแล้วไม่กลับมากินลูกหมูสามตัวอีกเลย ซึ่งลูกหมูทั้งสามตัวรอดชีวิตในทั้งสองกรณี
# ฟลาวเวอร์ออฟสกอตแลนด์
"ฟลาวเวอร์ออฟสกอตแลนด์" (, ,) แปลความได้ว่า "ดอกไม้แห่งสกอตแลนด์" เป็นเพลงชาติประจำภูมิภาคของสกอตแลนด์. เพลงนี้มีการบรรเลงเป็นประจำก่อนเริ่มการแข่งขันกีฬาในระดับนานาชาติ และ ในพิธีการมอบเหรียญรางวัลในการแข่งขันกีฬาเครือจักรภพเพื่อเป็นเครื่องหมายของดินแดน นับได้ว่า "ฟลาวเวอร์ออฟสกอตแลนด์" มีสถานะเป็นเพลงชาติอย่างไม่เป็นทางการ โดยพฤตินัย ยังมีเพลงที่มีความสำคัญ และ มีประวัติความเป็นมาที่เกี่ยวข้องกันได้แก่ "Scots Wha Hae", และ "สกอตแลนด์เดอะเบรฟ". 
รอย วิลเลียมสัน นักดนตรีพื้นเมือง the Corries เป็นผู้ประพันธ์บทร้อง และ เรียบเรียงทำนองทั้งหมด.The Corries website  – (visited 28 August 2007) เนื้อร้องกล่าวถึงชัยชนะของชาวสกอต, ต่อ โรเบิร์ตแห่งบรูซ มีชัยเหนือ พระเจ้าเอ็ดเวิร์ดที่ 2แห่งอังกฤษ ในศึกบานนอคเบิร์น ค.ศ. 1314.

 เนื้อร้อง 
ภาษาอังกฤษ
O Flower of Scotland, 
When will we see
Your like again,
That fought and died for,
Your wee bit Hill and Glen,
And stood against him (against who?),
Proud Edward's Army,
And sent him homeward,
To think again.

The Hills are bare now,
And Autumn leaves
lie thick and still,
O'er land that is lost now,
Which those so dearly held,
That stood against him (against who?),
Proud Edward's Army,
And sent him homeward,
To think again.

Those days are past now,
And in the past
they must remain,
But we can still rise now,
And be the nation again,
That stood against him (against who?),
Proud Edward's Army,
And sent him homeward,
To think again.ภาษาสกอต
O Flouer o Scotland,
Whan will we see
Yer like again,
That focht an dee'd for,
Yer wee bit Hill an Glen,
An stuid agin him (agin ho?),
Prood Edwart's Airmie,
An sent him hamewart,
Tae think again.

The Hills is bare nou,
An Autumn leafs
Lies thick an still,
Ower land that is tint nou,
That thae sae dearlie held,
That stuid agin him (agin ho?),
Prood Edwart's Airmie,
An sent him hamewart,
Tae think again.

Thir days is past nou,
An in the past
Thay maun bide,
But we can aye rise nou,
An be the naition again,
That stuid agin him (agin ho?),
Prood Edwart's Airmie,
An sent him hamewart,
Tae think again.ภาษาแกลิกแบบสกอต
O Fhlùir na h-Alba,
cuin a chì sinn
an seòrsa laoich
a sheas gu bàs 'son
am bileag feòir is fraoich,
a sheas an aghaidh (an aghaidh cò?)
feachd uailleil Iomhair
's a ruaig e dhachaidh
air chaochladh smaoin?

Na cnuic tha lomnochd
 's tha duilleach Foghair
mar bhrat air làr,
am fearann caillte
dan tug na seòid ud gràdh,
a sheas an aghaidh (an aghaidh cò?)
feachd uailleil Iomhair
's a ruaig e dhachaigh
air chaochladh smaoin.

Tha 'n eachdraidh dùinte
ach air dìochuimhne
chan fheum i bhith,
is faodaidh sinn èirigh
gu bhith nar Rìoghachd a-rìs
a sheas an aghaidh (an aghaidh cò?)
feachd uailleil Iomhair
's a ruaig e dhachaidh
air chaochladh smaoin.

 ความนิยม 

 เชิงอรรถ
# ยุทธการที่ช็องบัว
ยุทธการที่ช็องบัว เป็นการรบในช่วงสงครามโลกครั้งที่สองในเดือนสิงหาคม ค.ศ. 1944 ในช่วงระหว่างการรบ กองทัพเยอรมันที่ 7 และหน่วยทหารอีกหลายหน่วยที่บอบช้ำได้ถอนกำลังออกจากเมือง ที่พวกถูกดักล้อมจากระยะทาง 6 ไมล์ (9.7 กิโลเมตร) ของช่องว่างโดยกองกำลังอเมริกัน กองพลยานเกราะของแคนาดาและโปแลนด์ในตะวันตก พวกเขาต้องเผชิญกับการรบทำลายล้าง เนื่องจากกองกำลังทหารฝ่ายสัมพันธมิตรได้ปิดล้อมและบังคับให้เยอรมนียอมจำนน ทหารเยอรมันในการรบต่างถูกกองกำลังฝ่ายสัมพันธมิตรสังหารหรือจับกุม และการรบครั้งนี้เป็นครั้งแรกเมื่อวงล้อมฟาแลซได้ถูกปิดผนึกลง
# กว่างโจว ชาร์จ
กว่างโจว ชาร์จ (กว่างโจว ชงเฟิงตุ้ย) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครกว่างโจว ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดยจง ไน่ชง ผู้ก่อตั้งและกรรมการบริหารของกลุ่มเหนิงชิง

 ฤดูกาล 
 ฤดูกาล  ชนะ แพ้ %ชนะ   (ลีก) เพลย์ออฟสเตจ 1 เพลย์ออฟสเตจ 2 เพลย์ออฟสเตจ 3 เพลย์ออฟฤดูกาล เงินรางวัล 2019    .300   ไม่ผ่านการคัด TBD TBD TBD –
ทะเบียนรายชื่อ
บัญชีผู้เล่นปัจจุบัน

  ชื่อวงการ  ชื่อจริง สัญชาติ วันเกิด (อายุ) ทีมก่อนหน้า ทำความเสียหาย 0 Eileen โอ อี่ เหลียง    LGD Gaming 9 Kyb ฟินลีย์ แอดีซี    บริติช เฮอริเคน 20 Happy อี ช็อง อู    Meta Bellum 42 nero (สองทาง) ชาร์ลี ซวาร์ก    โทรอนโต อีสปอร์ต แท็งก์ 7 HOTBA ชเว ฮง จุน    ฟิลาเดลเฟีย ฟิวชัน 14 Rio โอ ซึง เพียว    Meta Bellum สนับสนุน 1 shu คิม จิน ซอ    โทรอนโต อีสปอร์ต 3 Chara คิม ช็อง ย็อน    Meta Bellum 17 OnlyWish (สองทาง) เฉิน หลี่ เจิน    LGD Gaming 18 Rise (สองทาง) อี วอน แจ    Meta Bellum

ทำเนียบหัวหน้าผู้ฝึกสอน

ชื่อวงการชื่อจริงดำรงตำแหน่งพ้นจากตำแหน่งระยะเวลาอ้างอิง J1N โช ฮโย จิน  4 ธันวาคม 2561 – ยังอยู่ในตำแหน่ง
# อึมวันซา
อึมวันซา (Mwanza) เป็นหนึ่งในเมืองที่ใหญ่ที่สุดของประเทศแทนซาเนียและตั้งอยู่ทางตอนเหนือของประเทศบนชายฝั่งด้านใต้ของทะเลสาบวิกตอเรีย เมืองนี้อยู่เหนือระดับน้ำทะเล 140 เมตร และเป็นสำนักงานบริหารของภูมิภาคอึมวันซา อึมวันซามีรถไฟเชื่อมกับ ดาร์-เอส-ซาลาม และ โดโดมา เมืองนี้เป็นศูนย์กลางที่สำคัญสำหรับการค้ากับเคนยาและยูกันดา

 ภูมิอากาศ
# อูร์รากาแห่งกัสติยา สมเด็จพระราชินีแห่งโปรตุเกส
อูร์รากาแห่งกัสติยา  เป็นพระธิดาของพระเจ้าอัลฟอนโซที่ 8 แห่งกัสติยาGonzalo Martínez Diez, Alfonso VIII, rey de Castilla y Toledo (1158-1214) กับเอเลนอร์แห่งอังกฤษChronica Albrici Monachi Trium Fontium มีพระอัยกาและพระอัยกีทางฝั่งมารดาคือพระเจ้าเฮนรีที่ 2 แห่งอังกฤษและอาลีเยนอร์แห่งอากีแตน

  ประวัติ 
อูร์รากาเสด็จพระราชสมภพเมื่อ ค.ศ. 1186 หรือไม่ก็ 28 พฤษภาคม ค.ศ. 1187 เดิมถูกหมายตาให้เป็นเจ้าสาวของพระเจ้าหลุยส์ที่ 8 แห่งฝรั่งเศส แต่เอเลนอร์ไม่โปรดชื่อของพระองค์ (อูร์รากาในภาษากัสติยาแปลว่านกสาลิกาปากดำ) และโปรดชื่อของบลังกา (พระขนิษฐาของอูร์รากา) มากกว่าSeward, Desmond (1978). Eleanor of Aquitaine: The Mother Queen. New York: Dorset Press. p. 233. ISBN 0-88029-055-2.

ในปี ค.ศ. 1206 อูร์รากาอภิเษกสมรสกับเจ้าชายอาฟงซูที่ 2 แห่งโปรตุเกส ซึ่งมีพระชนมายุ 21 พรรษาH. Salvador Martínez, Alfonso X, the Learned: A Biography, page 29Roderici Toletani Archiepiscopi De Rebus Hispaniæ และขณะนั้นเป็น "อิงฟังตึ" หรือทายาทในบัลลังก์

ในปี ค.ศ. 1212 พระสวามีของพระองค์ขึ้นเป็นกษัตริย์และพระองค์กลายเป็นพระราชินี พระเจ้าอาฟงซูที่ 2 ระบุไว้ในพินัยกรรมของพระองค์ในปี ค.ศ. 1214 ให้อูร์รากาเป็นผู้สำเร็จราชการแผ่นดินของทายาทของพระองค์ หากพระองค์สิ้นพระชนม์ก่อนพระราชินี ทว่าอูร์รากาสิ้นพระชนม์ก่อนพระองค์ตั้งแต่ยังสาวในวันที่ 3 พฤศจิกายน ค.ศ. 1220Shadis, Miriam (2010). Berenguela of Castile (1180–1246) and Political Women in the High Middle Ages. Palgrave Macmillan. p. 4. ISBN 978-0-312-23473-7. พระศพของอูร์รากาถูกฝังที่อารามอัลกูบาซา

 ทายาท 
พระเจ้าซังชูที่ 2 แห่งโปรตุเกส
พระเจ้าอาฟงซูที่ 3 แห่งโปรตุเกส
ลียูโนร์แห่งโปรตุเกส สมเด็จพระราชินีแห่งเดนมาร์ก
 ฟือร์นังดู ลอร์ดแห่งแซร์ปา
# แกลลิไมมัส
แกลลิไมมัส หรือ แกลลิมิมัส (อังกฤษ: Gallimimus,[/ˌɡælɪˈmaɪməs/ GAL-i-MY-məs]) เป็นไดโนเสาร์ เทโรพอด http://webdb.dmsc.moph.go.th/ifc_nih/a_nih_5_001c.asp?info_id=338ที่อาศัยอยู่ในช่วงปลายยุคครีเทเชียสช่วง 70-74 ล้านปีก่อน ฟอสซิลถูกค้นพบในประเทศมองโกเลีย ทวีปเอเชีย ชื่อของ แกลลิไมมัส มีความหมายว่าไก่จำแลง เนื่องจากเป็นไดโนเสาร์ที่มีรูปร่างลักษณะคล้ายนกกระจอกเทศ มีคอยาว เบ้าตาใหญ่ หางยาว หัวเล็ก ขากรรไกรยาว ไม่มีฟัน ขาหน้าค่อนข้างยาวและแข็งแรง มือมี 3 นิ้ว  สันนิษฐานว่ามีขนคล้ายนก เมื่อโตเต็มวัยมีความยาวโดยประมาณ 6 เมตร สูง 1.9 เมตร น้ำหนัก 200-440 กิโลกรัม สามารถวิ่งได้เร็ว 42–56 กิโลเมตรต่อชั่วโมง https://www.nhm.ac.uk/discover/dino-directory/gallimimus.html 

 เครือญาติ 
แกลลิไมมัสเป็นญาติกับออร์นิโทไมมัส https://dinosaur017.blogspot.com/2019/02/blog-post_37.htmlไดโนเสาร์ที่มีลักษณะคล้ายกัน แต่ถูกพบคนละที่ โดยออร์นิโทไมมัสถูกพบที่ทวีปอเมริกาเหนือ ส่วนแกลลิไมมัสถูกพบที่ทวีปเอเชีย คาดว่าแกลลิไมมัสมีญาติอยู่ที่ประเทศไทยคือ กินรีไมมัส

thumb|ขนาดของแกลลิไมมัสเมื่อเปรียบเทียบกับมนุษย์
# พระพุทธมหาเมตตาประชาไทยไตรโลกนาถคันธารราฐอนุสรณ์
พระพุทธเมตตาประชาไทยไตรโลกนาถคันธารราฐอนุสรณ์ หรือ พระพุทธเมตตาฯ เป็นพระพุทธรูปปางขอฝน ขนาดใหญ่ ในพระบรมราชินูปถัมภ์ ตั้งอยู่ในวัดทิพย์สุคนธาราม อำเภอห้วยกระเจา จังหวัดกาญจนบุรี มีความสูงประมาณ 32 เมตร เป็นที่สร้างขึ้นด้วยโละสำริด สร้างขึ้นโดยสมเด็จพระมหาธีราจารย์ (นิยม ฐานิสฺสโร) อดีตเจ้าอาวาสวัดชนะสงครามไทยรัฐ ปัจจุบันโครงการและศูนย์การเรียนรู้โดยรอบอยู่ภายใต้การดูแลของสำนักงานทรัพย์สินส่วนพระมหากษัตริย์

แรงบันดาลใจสำคัญในการก่อสร้างพระพุทธรูปศิลปะคันธารราษฎร์ (คันธาระ) คือเพื่อระลึกถึงพระพุทธรูปแห่งบามิยัน ประเทศอัฟกานิสถาน ที่ถูกระเบิดทำลายไปในปี พ.ศ. 2544 ซึ่งเป็นพระพุทธรูปศิลปะคันธารราษฎร์ขนาดใหญ่ที่แกะสลักในช่องเขา ในราวพุทธศตวรรศที่ 10 ประกอบกับแนวคิดจัดสร้างพระพุทธรูปปางขอฝน (ปางคันธารราษฎร์) เนื่องจากบริเวณโดยรอบวัดดังกล่าวเป็นชุมชนเกษตรกรรม ที่มีปัญหาเรื่องฝนไม่ตกต้องตามฤดูกาลจึงมีความเชื่อว่าพระพุทธานุภาพจะช่วยดลบันดาลขอฝนได้ตามความเชื่อโครงการจัดสร้างพระพุทธเมตตาประชาไทยไตรโลกนาถคันธารราฐอนุสรณ์ในพระบรมราชินูปถัมภ์ สำนักงานทรัพย์สินส่วนพระมหากษัตริย์

บริเวณโดยรอบเป็นที่ตั้งของลานกิจกรรม ศูนย์การเรียนรู้ ศูนย์อาหาร นิทรรศการเฉลิมพระเกียรติสมเด็จพระนางเจ้าสิริกิติ์ และร้านขายของที่ระลึก
# เลย์อะเวย์
เลย์อะเวย์ คือรูปแบบข้อตกลงร่วมกันระหว่างผู้ซื้อกับผู้ขายสินค้าว่าผู้ขายจะสงวนสินค้าและจะส่งมอบสินค้าให้ก็ต่อเมื่อผู้ซื้อผ่อนชำระค่าสินค้าครบมูลค่าของสินค้านั้น

 คำอธิบาย 

การเลย์อะเวย์สินค้าต่างจากการผ่อนชำระสินค้าทั่วไปตรงที่ผู้ซื้อจะได้รับสินค้าก็ต่อเมื่อผ่อนชำระค่าสินค้าจนครบมูลค่าฯ ในขณะที่การผ่อนชำระ ไม่ว่าจะมีการวางเงินค่าสินค้าบางส่วนก่อนหรือไม่ก็ตาม ผู้ซื้อจะได้สินค้าตั้งแต่ต้น และมีหน้าที่ต้องผ่อนชำระที่เป็นหนี้ด้วยผู้ขายนั้นจนกว่าจะครบมูลค่าสินค้าและดอกเบี้ยฯ 

การเลย์อะเวย์สินค้ามักมีค่าธรรมเนียมเพิ่มเติมจากการซื้อสินค้าปกติ เนื่องจากผู้ขายจะต้อง "สงวน" (lay) สินค้าในคลังฯ  "ไว้" (away) จนกว่าจะการผ่อนชำระจะเสร็จสิ้น 
เนื่องจากการเลย์อะเวย์สินค้ามีความเสี่ยงน้อย (เพราะสินค้ายังอยู่ที่ผู้ขาย) การขายในลักษณะนี้จึงมักใช้กับผู้ซื้อที่มีเครดิตต่ำ หากการผ่อนชำระไม่สมบูรณ์ สินค้านั้นก็จะถูกนำไปขายดังเดิม เงินที่ผู้ซื้อชำระไปบางส่วนนั้นก็อาจนำไปคืนเต็มจำนวน หักค่าธรรมเนียมบางส่วน หรือแม้แต่ริบเงินนั้น แล้วแต่นโยบายของการเลย์อะเวย์

ข้อดีอีกประการของการเลย์อะเวย์สินค้า คือไม่จำเป็นต้องคิดดอกเบี้ย นอกจากนี้ ราคาสินค้าก็กำหนดตายตัวเมื่อทำสัญญาเลย์อะเวย์ และผู้ซื้อสามารถมั่นใจได้ว่าจะมีสินค้าเมื่อชำระมูลค่าครบถ้วนเพราะมีการสงวนสินค้าไว้ อีกทั้งการซื้อสินค้าเป็นของขวัญก็จะเก็บความลับได้ง่ายกว่าการผ่อนชำระที่จะต้องแสดงรายการผ่อนชำระในใบเรียกเก็บเงินของบัตรเครดิต เป็นต้น และในบางกรณี ผู้ซื้อจะมีความรู้สึกหวงแหนสินค้าฯ มากกว่าการซื้อปกติ เนื่องจากการซื้อในลักษณะนี้ต้องอาศัยความตั้งใจ มุมานะในการผ่อนชำระฯ ในห้วงเวลาหนึ่งจนกว่าจะได้สินค้ามาอีกด้วย

 ประวัติ 

การเลย์อะเวย์สินค้าเริ่มเป็นที่นิยมโดยทั่วไปตั้งแต่เหตุเศรษฐกิจตกต่ำครั้งใหญ่ในช่วงทศวรรษ 1930 และเสื่อมความนิยมลงในช่วงทศวรรษ 1980The Economist, (Jan. 10, 2009) U.S. print edition, p. 31.  เมื่อการใช้งานบัตรเครดิตเป็นกิจจะลักษณะ 

วอลมาร์ต ประกาศยกเลิกการเลย์อะเวย์ทุกสาขาในปี 2006 ให้เหตุผลว่ามีผู้ใช้บริการน้อยลงและค่าดำเนินการที่เพิ่มสูงขึ้น  แต่ก็กลับมาให้บริการอีกครั้งในเดือนกันยายน 2011 เนื่องจากภาวะเศรษฐกิจตกต่ำที่เกิดขึ้นอีกครั้งและปัญหาเครดิตของลูกค้าที่ตกต่ำลง
# ฮัลก์บังก์อังการา
ฮัลก์บังก์อังการา  เป็นสโมสรวอลเลย์บอลชายอาชีพซึ่งตั้งอยู่ในอังการา ประเทศตุรกี และได้รับการสนับสนุนจากธนาคารประชาชน (Halk Bankası) โดยก่อตั้งขึ้นเมื่อวันที่ 21 กรกฎาคม ค.ศ. 1983 ในชื่อ สโมสรกีฬาฮัลก์บังก์ และเข้าแข่งขันในเตอร์กิชเมนส์วอลเลย์บอลลีก และซีอีวีแชมเปียนส์ลีก

 เกียรติประวัติ 
 15px ซีอีวีแชมเปียนส์ลีก
 16px รองชนะเลิศ (1 สมัย): 2014

 15px ซีอีวีคัป
 16px ชนะเลิศ (1 สมัย): 2013

 18px เตอร์กิชเมนส์วอลเลย์บอลลีก
 16px ชนะเลิศ (8 สมัย): 1992, 1993, 1994, 1995, 1996, 2014, 2016, 2017, 2018
 16px รองชนะเลิศ (6 สมัย): 1997, 2005, 2008, 2013, 2015

 18px เตอร์กิชเมนส์วอลเลย์บอลคัป
 16px ชนะเลิศ (7 สมัย): 1992, 1993, 1996, 2013, 2014, 2015, 2018
 16px รองชนะเลิศ (2 สมัย): 1997, 2017

 18px เตอร์กิชเมนส์วอลเลย์บอลซูเปอร์คัป
 16px ชนะเลิศ (4 สมัย):  2013, 2014, 2015, 2018
 16px รองชนะเลิศ (1 สมัย): 2017

 อดีตผู้เล่น 
  ซเวตัน โซโคลอฟ
  โอสมานี ควนโตเรนา
  มีเคา กูเบียก
  มุน ซ็อง-มิน
  เดวิด ลี

แหล่งข้อมูลอื่น
 Official website
# ธงไชย แฟนซี แฟนซน
ธงไชย แฟนซี แฟนซน เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2552 โดยแสดงที่ อิมแพ็ค เมืองทองธานี เต็มความจุ 4 รอบ 40,000 ผู้ชม เป็นคอนเสิร์ตฉลองครบรอบ 25 ปี GMM Grammy ระหว่างวันที่ 30 - 31 กรกฎาคม , 1 - 2 สิงหาคม 2552 

 การแสดง 
 รอบการแสดง วันแสดง ราคาบัตรผังเวทีและราคาบัตรคอนเสิร์ต ธงไชย แฟนซี แฟนซน4 รอบพฤหัสบดีที่ 30 กรกฎาคม 2552 เวลา 19.00 นชั้น 1 5,000 / 3,000 / 2,000ชั้น 2 3,000 / 2,500  ชั้น 3  1,000 / 800 / 500ศุกร์ที่ 31 กรกฎาคม 2552 เวลา 19.00 น. คอนเสิร์ต แฟนซี แฟนซน แร๊งง เพิ่มรอบ 3 ตามคำเรียกร้องเสาร์ที่ 1 สิงหาคม 2552 เวลา 19.00 น.อาทิตย์ที่ 2 สิงหาคม 2552 เวลา 19.00 น.

 แขกรับเชิญ 
 ศิลปินรับเชิญ 
 ใหม่ เจริญปุระ
 คริสติน่า อากีล่าร์
 ดา Endorphine
 ป๊อบ ปองกูล
 พั้นช์ วรกาญจน์
 โรส ศิรินทิพย์
 ลุลา กันยารัตน์
 นิว The Star
 จิ๋ว The Star

 นักดนตรีรับเชิญ 
 VieTrioเป้ ทวีเวท ศรีณรงค์ (Violin)ป่าน อุทัยศรี ศรีณรงค์ (Celio)ปุย พินทุสร ศรีณรงค์ (Violin)
 โก้ Mr. Saxman (Saxophone)
 หนึ่ง จักรวาร เสาธงยุติธรรม (Piano)

 บทเพลงในคอนเสิร์ต และโชว์ 
สำหรับบทเพลงในคอนเสิร์ต เต้นกระจายใน เบิร์ด ในคอนเสิร์ต แฟนซี แฟนซน
 ลำดับ  เพลง  ผู้ร้อง  รูปแบบ1 รักหนักแน่น  โชว์ขบวนพาเหรดแฟนซี 2 แฟนจ๋า + ไม่เคยยิ้ม...ไม่เคยเต้น + ผู้ชายใจน้อย + อาบน้ำ + ขออุ้มหน่อย+ กอดกัน + พูดเล่นเล่น + ลองซิจ๊ะ + ให้ท่า + แฟนจ๋าเบิร์ดMedley Fancy เพลงเร็ว3  ถ่านไฟเก่า ร้องช่วงสั้น ๆ4ต้องโทษดาว... + ทำไมต้องเธอร้อง5  คืนนี้ไม่เหมือนคืนนั้น + ครั้งเดียวคงไม่พอ ร้อง เต้น6 สบาย สบายVieTrio เล่นดนตรี7 ไม่แข่งยิ่งแพ้พั้นช์ & โรส & ลุลา & นิว & จิ๋ว & VieTrioร้อง เล่นดนตรี8  ร้องเพลงกันหน่อยพั้นช์ & โรส & ลุลา & นิว & จิ๋ว ร้อง + ทำเป็นจังหวะช่า9  แพ้ใจเบิร์ด & โก้ Mr. Saxman & หนึ่ง จักรวาลบรรยากาศสวนหลังบ้าน : ร้อง เล่นดนตรี10  คิดถึงเธอทุกที (ที่อยู่คนเดียว)11  ความรักเพรียกหา12  พอจะมีสิทธิ์ไหม เบิร์ด & พั้นช์ & โรส & ลุลา & นิว & จิ๋ว ร้อง เต้น13  ได้ยินไหม ดา Endorphine ร้อง14  ไม่รู้จักฉัน ไม่รู้จักเธอ เบิร์ด & ดา Endorphineร้อง + มายากล15  คนที่ไม่เข้าตา + คนไม่สำคัญ เบิร์ด & ป๊อบ ปองกูล ร้อง16  คนไม่มีแฟน ป๊อบ ปองกูล & พั้นช์17  ร่ำไร ดา Endorphine Medley 25 ปี GMM Grammyคนสุดท้ายป๊อบ ปองกูลฉันรักเธอเบิร์ดควักหัวใจใหม่ เจริญปุระใช่เลย + Tick Tock + พูดไม่ค่อยเก่ง + พูดอีกที + กลับดึก + เล่นของสูง+ อย่างน้อย + ขอเป็นคนของเธอ + พรหมลิขิตเบิร์ด & ใหม่ เจริญปุระสิ่งสำคัญดา Endorphine & ป๊อบ ปองกูลรักไม่ยอมเปลี่ยนแปลง + อยากได้ยินว่ารักกัน + เล่าสู่กันฟัง + คนสุดท้าย + I Need Somebody (อยากขอใครสักคน) + ฉันรักเธอ + รักเธอเสมอ+ ก็เคยสัญญา + สัญญาต้องเป็นสัญญาเบิร์ด & ใหม่ เจริญปุระ & ดา Endorphine & ป๊อบ ปองกูล18 เอาไปเลย + L.O.V.E. + รักแท้...ยังไงพั้นช์ & โรส & ลุลา & นิว & จิ๋ว Medley Non - Stop Danceรักกันมั้ยเบิร์ด & VieTrioสุดฤทธิ์สุดเดชใหม่ เจริญปุระไม่ยากหรอกคริสติน่า อากีล่าร์ไปด้วยกันนะ + โยกย้าย (2002 Version) + โอ๊ะ โอ๊ะ โอ๊ะ + โอ๊ะ...โอ๊ย + โอ๊ย! อยากมีเมีย + คอนเสิร์ตคนจน + Play Girl + จิ๊จ๊ะ + วัวลืมตัว+ มาทำไม + เลิกเหอะ + ชาติก่อนมาลี..ชาตินี้แครอนเบิร์ด & ใหม่ เจริญปุระ & คริสติน่า อากีล่าร์19 คู่กัดเบิร์ด & ใหม่ เจริญปุระ & คริสติน่า อากีล่าร์ & ดา Endorphine & ป๊อบ ปองกูล & พั้นช์ & โรส & ลุลา & นิว & จิ๋ว ร้อง เต้น เพลงปิดท้ายคอนเสิร์ต

 การวางจําหน่าย 
 ในคอนเสิร์ตธงไชย แฟนซี แฟนซนได้ถูกวางจำหน่ายในรูปแบบวีซีดีและดีวีดีบันทึกการแสดงสดวางจำหน่ายเมื่อวันที่ 13 ตุลาคม 2552
# หอสมุดเมืองกรุงเทพมหานคร
หอสมุดเมืองกรุงเทพมหานคร เป็นห้องสมุดสาธารณะภายใต้การดูแลของกรุงเทพมหานคร ตั้งอยู่บนสี่แยกคอกวัว ถนนราชดำเนินกลาง แขวงบวรนิเวศ เขตพระนคร กรุงเทพมหานคร 

เดิมทีอาคารของหอสมุดเมืองกรุงเทพฯ เป็นอาคารเก่าแก่ที่สร้างตั้งแต่ราวปี พ.ศ. 2482 – 2491 โดยสถาปนิกจิตรเสน อภัยวงศ์ โครงการสร้างห้องสมุดสาธารณะของเมืองเป็นหนึ่งในนโยบายที่เกิดขึ้นจากการที่ยูเนสโกได้คัดเลือกให้กรุงเทพมหานครเป็นเมืองหนังสือโลกเมื่อปี พ.ศ. 2556 กรุงเทพมหานครได้เช่าอาคารนี้จากอาคารเก่าของสำนักงานทรัพย์สินส่วนพระมหากษัตริย์ และดำเนินการบูรณะใหม่โดยคงรูปแบบเดิมของอาคารและตกแต่งภายในให้มีความเข้ากับบรรยากาศอย่างลงตัว
# วัดกู้
วัดกู้ เป็นวัดในจังหวัดนนทบุรี เป็นที่รู้จักจากเหตุการณ์เรือพระประเทียบล่มในแม่น้ำเจ้าพระยาบริเวณใกล้กับวัด อันนำมาสู่การสวรรคตของสมเด็จพระนางเจ้าสุนันทากุมารีรัตน์ พระบรมราชเทวี พระอัครมเหสีในพระบาทสมเด็จพระจุลจอมเกล้าเจ้าอยู่หัว ขณะตามเสด็จฯ แปรพระราชฐานไปยังพระราชวังบางปะอิน พระองค์สิ้นพระชนม์พร้อมด้วยสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดาจุลลดา ภักดีภูมินทร์, พระราชธิดาในรัชกาลที่ 5, สกุลไทย, ฉบับที่ 2443, ปีที่ 47, วันที่  14 สิงหาคม  2544

 ประวัติ 
วัดกู้ สันนิษฐานว่าสร้างมาแต่สมัยกรุงธนบุรี โดย "พระยาเจ่ง" หัวหน้าครอบครัวมอญที่อพยพเข้ามาตั้งถิ่นฐานในบริเวณเกาะเกร็ด จังหวัดนนทบุรี สันนิษฐานได้จากจิตรกรรมและศิลปะภายในวัดที่เป็นแบบมอญhttps://novotelbangkokimpact.com/th/bangkok-destination/bangkok-tradition-culture-guide/wat-ku-pakkred/ เดิมเชื่อว่า วัดกู้ ตั้งชื่อตามเหตุการณ์กู้เรือและพระศพของของสมเด็จพระนางเจ้าสุนันทากุมารีรัตน์ พระบรมราชเทวีขึ้นมา แต่วัดกู้ เดิมชื่อวัดท่าสอน หรือ วัดหลังสวน เมื่อชาวมอญอพยพมาอยู่ ณ บริเวณนี้ พวกเขาเรียกพื้นที่นี้ว่า กวานกู้ ซึ่งเป็นภาษามอญแปลว่าบ้านไร่ ดังนั้นชื่อวัดกู้นี้จึงเกิดขึ้นมาก่อนเหตุการณ์ของพระนางเรือล่มhttps://www.pakkretcity.go.th/book/upload/b101/99/  รายงานกิจการ เทศบาลนครปากเกร็ด 2562http://www.openbase.in.th/node/9818  ชุมชนมอญในประเทศไทย - มอญปากเกร็ด จ.นนทบุรี

บริเวณวัดยังมี "ศาลสมเด็จพระนางเจ้าสุนันทากุมารีรัตน์" หรือที่ชาวบ้านเรียกกันว่า "ศาลพระนางเรือล่ม" สร้างขึ้นในบริเวณที่เชื่อกันว่าเรือพระประเทียบของสมเด็จพระนางเจ้าสุนันทากุมารีรัตน์ พระบรมราชเทวีล่ม ตัวศาลนั้นจำลองแบบจากศาลาจตุรมุขของพระที่นั่งไอศวรรย์ทิพยอาสน์ในพระราชวังบางปะอิน ภายในประดิษฐานศาลและเรือที่กู้ขึ้นมาวัดกู้ นนทบุรี ท่องเที่ยว สถานท่องเที่ยว แต่แท้จริงแล้วสถานที่เกิดเหตุอยู่ที่หน้าวัดเกาะพญาเจ่ง หรือวัดเกาะบางพูด โดยพระบาทสมเด็จพระจุลจอมเกล้าเจ้าอยู่หัว โปรดให้สร้างพระเจดีย์เป็นพระราชอนุเสาวรีย์ขึ้นยังตำแหน่งที่เกิดเหตุ ณ ที่นั่นhttps://www.silpa-mag.com/history/article_33627 ย้อนรอยโศกนาฏกรรม ตำนานเรื่องเล่าของ “สมเด็จพระนางเรือล่ม” อัครมเหสีในรัชกาลที่ 5

 ระเบียงภาพ
# รัฐคอรอร์
คอรอร์  เป็นเกาะและรัฐหนึ่งในประเทศปาเลา ถือเป็นศูนย์กลางธุรกิจของประเทศ และเป็นที่ตั้งของเมืองคอรอร์ อดีตเมืองหลวงของประเทศ ปัจจุบันได้ตั้งเมืองหลวงใหม่ที่เงรุลมุด แต่คอรอร์ยังคงเป็นพื้นที่ที่มีประชากรอาศัยมากที่สุดในประเทศ"Palau General Information Provided by the Palau Environmental Quality Protection Board for the 21st Annual Pacific Islands Environment Conference." U.S. Environmental Protection Agency. Retrieved on October 7, 2010.

 ประวัติ 
thumb|left|คอรอร์ในยุคอาณานิคมของญี่ปุ่น
เกาะคอรอร์ถูกค้นพบครั้งแรกโดยรุย โลเปซ เด บิยาโลโบส  นักสำรวจชาวสเปนช่วงปลายเดือนมกราคม ค.ศ. 1543 เขาได้วาดภาพเกาะดังกล่าวพร้อม ๆ กับบาเบลดาอบ, อาเงาร์ และเปเลลีอู แล้วตั้งชื่อเป็นภาษาสเปนว่า "โลสอาร์เรซิเฟส"  แปลว่าหินโสโครกBurney, James A chronological history of the discoveries in the South Sea or Pacific Ocean, London, 1813, v.I, p.233. ในเดือนพฤศจิกายนถึงธันวาคม ค.ศ. 1710 มีมิชชันนารีนำโดยเรือซานติซิมาตรินิดัด  ของฟรันซิสโก ปาดิยา  เข้ามาเผยแผ่ศาสนา และอีกสองปีต่อมากองทัพเรือสเปนนำโดยเบร์นาโด เด เอกอย  เข้ามาสำรวจเกาะอาเงาร์Coello, Francisco "Conflicto hispano-alemán" Boletín de Sociedad Geográfica de Madrid, t.XIX. 2º semestre 1885, Madrid, p.296.

ในยุคที่ตกเป็นอาณานิคมของญี่ปุ่น คอรอร์ยังเป็นเมืองหลวงของแปซิฟิกใต้ในอาณัติ
# อยากเห็นท้องฟ้าเป็นอย่างในฝัน
อยากเห็นท้องฟ้าเป็นอย่างในฝัน เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 6 จัดขึ้นในวันที่ 16 - 28 สิงหาคม 2537 จัดแสดงที่ หอประชุมใหญ่ ศูนย์วัฒนธรรมแห่งประเทศไทย จำนวน 16 รอบ จำนวนผู้ชม 32,000 คน ซึ่งคอนเสิร์ตครั้งนี้มีการนำศิลปวัฒนธรรมไทย ลิเก มาแสดง โดยมีเขาเป็นผู้แสดงนำ ร่วมกับ เสรี หวังในธรรม ศิลปินแห่งชาติและละครเพลงแสดงร่วมกับ นัท มีเรีย โดยมีเพลงที่แต่งขึ้นใหม่ เช่น วันวาน รักแท้ อ้อมแขนที่ว่างเปล่า เป็นต้น

 แขกรับเชิญ 
แขกรับเชิญคอนเสิร์ตแบบเบิร์ดเบิร์ดโชว์
 ศิลปินรับเชิญ 
นัท มีเรีย

 แขกรับเชิญช่วงแสดงลิเก 

 เสรี หวังในธรรม รับบท พระอาจาร์ยฤๅษี
 ประสาท ทองอร่าม (ครูมืด) รับบท คนออกแขก

 แขกรับเชิญช่วงละครเวที 

 นัท มีเรีย รับบท อรุณรุ่ง
 ขจรศักดิ์ รัตนนิสสัย รับบท เจ้าชาย
 ดวงกมล ลิ่มเจริญ รับบท แม่อรุณรุ่ง
 ศรัทธา ศรัทธาทิพย์ รับบท พ่ออรุณรุ่ง
 วันชัย เผ่าวิบูลย์ รับบท กัปตันเรือ

 บทเพลงในคอนเสิร์ต และโชว์ 
ลำดับเพลงผู้ร้อง / แขกรับเชิญรูปแบบ1มีเธอ + วันหนึ่ง วันนี้ เบิร์ดร้อง เปิดคอนเสิร์ต2เหมือนเป็นคนอื่น + อย่าต่อรองหัวใจ + เก็บใจเธอไว้ Medley เพลงช้า ร้อง3ถึงใจร้อง เต้น4เหนื่อยไหมร้อง5ติดอยู่ในหัวใจเบิร์ด & นัท มีเรียร้อง เต้น6ภารตี + ครั้งเดียวคงไม่พอเบิร์ด7เบิร์ด & อ.เสรี หวังในธรรม & ประสาท ทองอร่ามโชว์การแสดงลิเก8เบิร์ดTalk Show เกริ่นก่อนเข้าช่วงละครเพลง9เธอ...ผู้ไม่แพ้การแสดงละครเพลง อ้อมแขนที่ว่างเปล่า10ใครจะรู้เบิร์ด & วันชัย เผ่าวิบูลย์11ลูกทะเลนักแสดงประกอบละครเพลง12วันวาน เบิร์ด13รักแท้นัท มีเรีย14พรุ่งนี้ดวงกมล ลิ่มเจริญ & ศรัทธา ศรัทธาทิพย์ & นักแสดงประกอบละครเพลง & เบิร์ด & นัท มีเรีย15พายุ (เพลงบรรเลง)16แฟนตาซีชีวิตนักแสดงประกอบละครเพลง & เบิร์ด17เจ้าชายสบาย + สบาย สบายขจรศักดิ์ รัตนนิสสัย18อ้อมแขนที่ว่างเปล่าเบิร์ด & นัท มีเรีย19ท้าดวล (เพลงบรรเลง)20รัตติกาลนักแสดงประกอบละครเพลง21เธอคนเดียวเบิร์ด22เวลาแห่งความหวังนักแสดงประกอบละครเพลง23รักแท้จริงเบิร์ด & ขจรศักดิ์ รัตนนิสสัย & นัท มีเรีย24ลูกทะเลนักแสดงประกอบละครเพลง & เบิร์ด 25เสียดาย + ถึงใจเบิร์ดร้อง เต้น26ฝากใจไว้ร้อง เต้น ปิดคอนเสิร์ต

 การวางจำหน่าย 
ในคอนเสิร์ตแบบเบิร์ดเบิร์ดโชว์ ครั้งที่ 6 ตอน อยากเห็นท้องฟ้า...เป็นอย่างในฝัน ได้ถูกวางจำหน่ายในรูปแบบเทปบันทึกการแสดงสดทั้งภาพและเสียงออกมาถึง 4 ครั้ง

 ครั้งที่ 1 ในรูปแบบเทปคาสเซ็ท, แผ่นเสียง (เฉพาะละครเพลง), แผ่นเลเซอร์ดิสก์ และม้วน VHS วางจำหน่ายเมื่อปีพ.ศ. 2537
 ครั้งที่ 2 ในรูปแบบวีซีดีและดีวีดี (ผลิตใหม่ปกใหม่ในชุดแบบเบิร์ดเบิร์ด Collection) วางจำหน่ายเมื่อปีพ.ศ. 2547
 ครั้งที่ 3-4 ในรูปแบบดีวีดี Boxset (ผลิตใหม่รวมอยู่ในชุด BABB BIRD BIRD Memories Box และชุด Special Memory Box Babb Bird Bird # 1-10 (1986-2012) Collection จำหน่ายในวาระครบรอบ 32 ปี คอนเสิร์ตแบบเบิร์ดเบิร์ดโชว์) วางจำหน่ายเมื่อปีพ.ศ. 2551-2562